**Sekolah Menengah Sains Dungun** atau nama ringkasnya **SMSD**, merupakan sebuah 

Sekolah Berasrama Penuh yang terletak di Jalan Paka, Dungun, Terengganu.

Pada 2009, Sekolah Menengah (Sains) Dungun memiliki 317 pelajar lelaki dan 271 pelajar perempuan, menjadikan jumlah keseluruhan murid seramai 588 orang. Ia mempunyai seramai 69 orang guru.2009

Sejarah
-------

SMSD terletak di kawasan seluas 47.048 ekar di Mukim Sura Tengah, Daerah Dungun, Terengganu. Kerja-kerja pembinaan sekolah ini telah bermula pada bulan Januari 1980 dan siap pada Jun 1982.

Pada 1 Mei 1982,  beberapa orang kakitangan guru dan bukan guru telah ditempatkan di sekolah ini sebagai persediaan untuk memulakan sesi persekolahan. Akhirnya pada 15 Ogos, 1982 Sekolah Menengah Sains Dungun dengan rasminya memulakan sesi pengajiannya. Kumpulan pertama murid yang mendaftarkan diri pada 12 Ogos 1982 adalah seramai 450 orang iaitu terdiri daripada murid-murid Tingkatan I, IV dan VI Rendah. Sejak tahun 1982 sehingga sekarang sekolah ini telah mengalami pertumbuhan dan perkembangan yang pesat dari segi enrolmen murid, bilangan kelas, guru dan kakitangan bukan guru.

Selari dengan ledakan teknologi maklumat, Sekolah Menengah Sains Dungun telah disenaraikan sebagai salah sebuah sekolah projek rintis Sekolah Bestari yang diperkenalkan oleh kerajaan pada tahun 1999. Sehubungan dengan itu, pelbagai kemudahan teknologi maklumat disalurkan ke sekolah ini bagi meningkatkan kualiti pengurusan pentadbiran serta  pengajaran dan pembelajaran. 

Kejayaan dan kecemerlangan yang dicapai dalam aspek pengurusan dan kemenjadian murid  akhirnya mendapat pengiktirafan daripada Kementerian Pendidikan Malaysia apabila Sekolah Menengah Sains Dungun dianugerahkan  sebagai  Sekolah Kluster Kecemerlangan bagi fasa ke-6 pada tahun 2012 dengan Matematik dan hoki sebagai bidang kebitaraan sekolah. Dengan pengiktirafan yang diberikan, Sekolah Menengah Sains Dungun dapat meneruskan agenda kecemerlangan  pada masa hadapan agar misi sekolah untuk mencapai Sekolah Berprestasi Tinggi akan menjadi realiti.

Pada tahun 2020, pihak pengurusan sekolah telah sepakat untuk menukar nama singkatan sekolah daripada SMSD kepada SEMESDI yang merupakan singkatan kepada Sekolah Menengah Sains Dungun Darul Iman

Pada akhir tahun 2020, singkatan SEMESDI sudah tidak digunakan lagi di atas beberapa faktor dan dikembalikan singkatan yang lama iaitu SMSD yang merujuk kepada Sekolah Menengah Sains Dungun sehingga kini.

Senarai Pengetua Sekolah
------------------------

| Nama | Tempoh Berkhidmat |
| --- | --- |
| TUAN HAJI SHAMSUDDIN BIN MOHIDIN | 01.05.1982 – 31.03.1986 |
| ENCIK  AMAT BIN ABSAH | 01.04.1986 – 31.12.1987 |
| TUAN HAJI ABDUL RAHMAN BIN ABDULLAH | **01.01.1988 – 15.06.1993** |
| TUAN HAJI ABDUL MOEIN SKYMMAR BIN ABD WAHAB | **16.06.1993 – 15.07.1998** |
| TUAN HAJI A.SHAARY BIN CHEEK | 16.07.1998 – 15.08.2000 |
| TUAN HAJI MAHAMUD BIN OMAR | **16.08.2000 – 31.10.2007** |
| PUAN ANISAH BINTI SARMADI | **05.03.2008 – 10.4.2013** |
| ENCIK MOHD ALIZIYAD BIN ABAS | **16.05.2013 – 01.07.2018** |
| PUAN HAJAH NOOR MAZIAH BINTI A.RAHMAN | **02.07.2018 – 15.07.2020** |
| PUAN ROSLINA BINTI ABD AZIZ | **01.09.2020 – 07.06.2021** |
| TUAN HAJI SULAIMAN BIN NGARIF | **01.07.2021 – 09.12.2021** |
| DR. MAZNI BINTI SALLEH | **16.01.2022 – 03.03.2024** |
| CHE MOHD YUSRI BIN CHE HASHIM | **03.03.2024 – KINI** |

Misi ,Visi dan TAG Line
-----------------------

Misi
Melonjakkan Prestasi Sekolah Melalui Pendidikan Berkualiti Bagi Melahirkan Modal Insan Terbilang

Visi
SBP Terbilang, Peneraju Pendidikan Berkualiti

**TAG Line**

Sepakat Menjulang Sains Dungun

Falsafah Sekolah
----------------

Berusaha mewujudkan suasana persekolahan yang terancang dan sempurna supaya pendidikan dapat memperkembangkan potensi murid-murid secara menyeluruh dan bersepadu untuk melahirkan insan yang sempurna

Logo Sekolah
------------

<a href="https://commons.wikimedia.org/wiki/File:Logo\_smsd.png">Sains Dungun</a>, <a href="https://creativecommons.org/licenses/by-sa/4.0">CC BY-SA 4.0</a>, via Wikimedia Commons

Logo Rasmi SM Sains Dungun

  

**Bentuk keseluruhan**

Bulatan melambangkan semangat kerjasama antara guru dengan pelajar manakala bentuk tajam di bahagian atasnya menunjukkan penggembelengan tenaga antara guru dan pelajar untuk mencapai kejayaan

  

**Buku**

Buku merupakan sumber ilmu sekolah ini yang melambangkan sebagai tempat untuk menimba ilmu pengetahuan. Tahun yang dicatatkan menunjukkan sekolah ditubuhkan pada tahun 1982 Masehi bersamaan dengan tahun 1402 Hijrah.

  

**Empat lingkaran Cincin Berkait**

Melambangkan empat buah rumah sukan. Cincin berkait melambangkan perhubungan dan semangat berkerjasama dalam bidang sukan dan menjadikan sekolah ini sebagai institusi yang bersatu padu.

  

**Simbol Sains dan Teknologi**

Melambangkan sekolah ini adalah dalam jurusan sains

  

**Obor**

Tenaga pendidik yang berwibawa menjadi penerang kepada pelajar-pelajar untuk mencapai kecemerlangan

  

**Bendera Negeri Terengganu dan Jalur Gemilang**

Sekolah Menenengah Sains Dungun merupakan sekolah Berasrama Penuh (Sekolah Persekutuan) yang terletak di Negeri Terengganu, Malaysia

Bendera Rasmi SMSD
------------------

Bendera Rasmi SM Sains Dungun
**Warna**

*Merah* : Melambangkan berani menempuh cabaran untuk menuju kejayaan dalam semua bidang dan sentiasa bercita-cita tinggi

*Kuning* : Melambangkan perpaduan antara masyarakat SMSD

*Biru* : Melambangkan hidup dalam keadaan yang harmoni, pelajar-pelajar yang berbilang bangsa dan datangnya dari pelbagai-bagai negeri bersatu padu dalam usaha meraih kejayaan

*Putih* : Tanda kesucian rohani dan jasmani yang melahirkan keikhlasan, kejujuran dan sifat-sifat terpuji dalam segala tindakan

Lagu Sekolah
------------

Belajar tekun dan berusaha,

Itulah hasrat kami semua,

Berdisiplin dan amanah setia,

Bersatu aman sejahtera.

Belajar tekun dan berusaha,

Berbakti pada bangsa dan negara

Menjunjung perintah agama mulia,

Menghormati guru dan keluarga.

Belajar tekun dan berusaha,

Menjaga maruah agama dan bangsa,

Berbakti berbudi dan berjasa,

Lambang rakyat Malaysia jaya!!

Rumah sukan
-----------

Para teknokrat SMSD dibahagikan kepada 4 buah rumah sukan. Penempatan pelajar di asrama juga adalah mengikut rumah sukan. Sememangnya suatu tradisi bagi setiap pelajar mempunyai semangat rumah dan bersaing untuk menjulang rumah masing-masing dalam akademik, ko-kurikulum, sukan dan sebagainya. Rumah-rumah ini mempunyai satu matlamat iaitu untuk dinobatkan sebagai Rumah Terbaik pada Malam Apresiasi setiap tahun.

  

Rumah sukan dinamakan berdasarkan tokoh ternama Terengganu pada zaman dahulu:

**Blok A** (Tun Telanai)

**Blok B** (Bentara Yusof)

**Blok C** (Megat Kembar Ali)

**Blok D** (Megat Panji Alam)

Fail:PanoramaSMSD.jpgAdd caption here

Pencapaian
----------

1. Mendapat anugerah Sekolah Cemerlang peringkat Negeri Terengganu pada tahun 2006 dan 2008.
2. Dianugerahi gelaran Sekolah Kluster kecemerlangan pada tahun 2012.

Alumni
------

Persatuan Bekas Pelajar Sekolah Menengah Sains Dungun **(Exsemesdians)** telah di tubuhkan pada tanggal 14 Jun 2005. Alumni telah didaftarkan di Pejabat Pendaftar Pertubuhan di Kuala Terengganu. Penubuhan alumni ini adalah hasil cetusan idea dan perbincangan yang telah diadakan di Dewan Besar SMSD pada 1 Mei 2005 dengan dihadiri oleh 70 orang bekas pelajar SMSD.

Nama Persatuan : Persatuan Bekas Pelajar Sekolah Menengah Sains Dungun (Exsemesdians)

Alamat Berdaftar :

Sekretariat Ex-Semesdians   

d/a Sekolah Menengah Sains Dungun  

23000 Dungun  

Terengganu

Alamat
------

Sekolah Menengah (Sains) Dungun
Jalan Paka, Dungun, Malaysia
Terengganu Darul Iman, Malaysia
Telefon : 609-8422550
Faks  : 609-8485389

Rujukan
-------

1. ↑  DIREKTORI SEKOLAH MENENGAH DI TERENGGANU

Pautan luar
-----------

* Senarai Nama Semua Sekolah Menengah di Negeri Terengganu (Sejumlah 151 buah) - as at 31 December 2017
* Sekolah Menengah Sains Dungun
* Senarai Sekolah Menengah Sains di tapak sesawang Kementerian Pelajaran Malaysia

| * l
* b
* s
Sekolah Berasrama Penuh (SBP) frames |
| --- |
| Zon Utara | Sekolah Menengah Sains Tuanku Syed Putra • Sekolah Menengah Sains Kubang Pasu • Sekolah Berasrama Penuh Integrasi Kubang Pasu • Sekolah Menengah Sultan Abdul Halim • Sekolah Menengah Sains Pokok Sena • Sekolah Menengah Sains Sultan Mohamad Jiwa • Sekolah Menengah Sains Kepala Batas • Kolej Melayu Kuala Kangsar • Sekolah Menengah Sains Bagan Datoh • Sekolah Menengah Sains Teluk Intan • Sekolah Menengah Sains Tapah • Sekolah Menengah Sains Raja Tun Azlan Shah • Sekolah Tuanku Abdul Rahman • Sekolah Menengah Sains Tun Syed Sheh Shahabudin • Sekolah Berasrama Penuh Integrasi Gopeng • |
| Zon Tengah | Sekolah Menengah Sains Alam Shah • Sekolah Sultan Alam Shah • Kolej Islam Sultan Alam Shah • Sekolah Seri Puteri • Sekolah Menengah Sains Seri Puteri • Sekolah Menengah Agama Persekutuan Kajang • Sekolah Menengah Sains Kuala Selangor • Sekolah Menengah Sains Hulu Selangor • Sekolah Menengah Sains Selangor • Sekolah Berasrama Penuh Integrasi Gombak • Sekolah Berasrama Penuh Integrasi Rawang • Sekolah Berasrama Penuh Integrasi Sabak Bernam • Sekolah Menengah Sains Banting • Maktab Tentera Diraja • |
| Zon Timur | Sekolah Sains Sultan Haji Ahmad Shah Pekan • Sekolah Menengah Sains Machang • Sekolah Menengah Sains Pasir Puteh • Sekolah Menengah Sains Tengku Muhammad Faris Petra • Sekolah Berasrama Penuh Integrasi Batu Rakit • Sekolah Menengah Sains Hulu Terengganu • Sekolah Menengah Sains Kuala Terengganu • Sekolah Menengah Sains Dungun • Sekolah Menengah Sains Sultan Mahmud • Sekolah Berasrama Penuh Integrasi Kuantan • Sekolah Berasrama Penuh Integrasi Temerloh • Sekolah Berasrama Penuh Integrasi Tun Abdul Razak • Sekolah Menengah Sains Sultan Haji Ahmad Shah • Sekolah Menengah Sains Tengku Abdullah Raub • Sekolah Menengah Agama Persekutuan Bentong • Sekolah Menengah Sains Jeli • Sekolah Menengah Sains Gua Musang • |
| Zon Selatan | Sekolah Menengah Sains Tuanku Munawir • Sekolah Menengah Agama Persekutuan Labu • Kolej Tunku Kurshiah • Sekolah Datuk Abdul Razak • Sekolah Menengah Sains Tuanku Jaafar • Sekolah Tun Fatimah • Sekolah Berasrama Penuh Integrasi Jempol • Sekolah Menengah Sains Johor • Sekolah Menengah Sains Sultan Iskandar • Sekolah Menengah Sains Kota Tinggi • Sekolah Menengah Sains Muar • Sekolah Menengah Sains Muzaffar Syah • Sekolah Berasrama Penuh Integrasi Selandar • Sekolah Menengah Sains Rembau • Sekolah Menengah Sains Batu Pahat • Sekolah Menengah Sains Sembrong • Sekolah Menengah Sains Perempuan Seremban • |
| Zon SQL | Sekolah Menengah Sains Sabah • Sekolah Menengah Sains Kuching • Sekolah Menengah Sains Labuan • Sekolah Menengah Sains Lahad Datu • Sekolah Menengah Sains Miri • Sekolah Menengah Sains Kuching Utara • |